rejauldu/bengali-wikipedia huggingface dataset:
রফিক আজম (জন্মঃ ২৯ ডিসেম্বর, ১৯৬৩) বাংলাদেশের একজন স্থপতি। ২০১২ সালে তিনি স্থাপত্যশিল্পে অবদান রাখার জন্য সম্মানজনক ‘লিডিং ইউরোপিয়ান আর্কিটেক্ট ফোরাম’ পুরস্কার লাভ করেন।   জন্ম ও শিক্ষা  রফিক অজম পুরনো ঢাকার লালবাগ এলাকায় ১৯৬৩ সালের ২৯ ডিসেম্বর জন্মগ্রহণ করেন। তিনি নয় ভাই বোনের মধ্যে ষষ্ঠ। তিনি বাংলাদেশ প্রকৌশল বিশ্ববিদ্যালয় থেকে ১৯৮৯ সালে ইন্জিনিয়ারিং পাশ করে স্থাপত্য পেশায় আসেন।http://www.buetian.com/archives/227 অস্ট্রেলিয়ায় লেখাপড়া করার সময় রফিক বিখ্যাত স্থপতি গ্লেন মার্কট এর সানিদ্ধে আসেন এবং তার কাছ থেকেই মূলত অনুপ্রেরণা পান। ১৯৯৫ সালে সাতত্য নামে তার নিজের একটি প্রতিষ্ঠান প্রতিষ্ঠা করেন, যার স্লোগান হচ্ছে ‘সবুজ সচেতন স্থাপত্য’।   পরিবার  রফিক আজম এর স্ত্রী ড. আফরোজা আক্তার ও একমাত্র সন্তান আরাফকে নিয়েই তার সংসার। তার স্ত্রী জাতিসংঘে কাজ করেন। বর্তমানে তিনি বিভিন্ন বিশ্ববিদ্যালয়ে খন্ডকালীন শিক্ষক হিসেবে শিক্ষকতা করছেন।   উল্লেখযোগ্য কাজ   মেঘনা রেসিডেন্স  করিম রেসিডেন্স  এস.এ রেসিডেন্স  সিক্স সিজনস’ রেসিডেন্স  এছাড়াও ১৯৮৭ সালে তিনি তার নিজের বাড়িতে দোতালায় বাগন করেন যেটি বাংলাদেশের প্রথম দোতালায় বাগানযুক্ত বাড়ি।   পুরস্কার ও সম্মাননা   ‘সাউথ এশিয়া আর্কিটেকচার কমেন্ডেশন’ পুরস্কার (১৯৯৯, ২০০৩, ২০০৫, ২০১১)http://www.bengalfoundation.org/index.php?view=exhibition/ExhibitionInfo.php&exhbID=176&page=1&subpage=7  ‘ওয়ার্ল্ড আর্কিটেকচার কমিউনিটি পুরস্কার’   ‘কেনেথ এফ ব্রাউন এশিয়া প্যাসিফিক কালচার অ্যান্ড আর্কিটেকচার ডিজাইন’ পুরস্কার (২০০৭)  ‘এ আর অ্যাওয়ার্ড ফর ইমার্জিং আর্কিটেক্টস’ ২০০৭ সালে সারা বিশ্বের তরুণ স্থপতিদের জন্য সেরা পুরস্কার।  ‘লিডিং ইউরোপিয়ান আর্কিটেক্ট ফোরাম’ পুরস্কার (২০১২)   তথ্যসূত্র    বহি:সংযোগ   বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:বাংলাদেশী স্থপতি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
পাললহড়া রাজ্য  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷Malleson, G. B.: An historical sketch of the native states of India, London 1875, Reprint Delhi 1984 রাজ্যটি  অঞ্চলজুড়ে বিস্তৃত ছিলো এবং ১৮৯২ খ্রিস্টাব্দে রাজ্যটির জনসংখ্যা ছিলো ১৪,৮৮৭ জন৷ ১৯৪৭ খ্রিস্টাব্দে এটি ভারতীয় অধিরাজ্যের অন্তর্ভুক্ত হয় এবং উড়িষ্যা প্রদেশ (বর্তমান ওড়িশা রাজ্য)-এর ঢেঙ্কানাল জেলার সহিত যুক্ত করা হয়৷   ইতিহাস  জনশ্রুতি অনুসারে এই রাজ্যের প্রথম শাসক সন্তোষ পাল ছিলেন বর্তমান মধ্যপ্রদেশ রাজ্যের ধার অঞ্চল থেকে আগত একজন সূর্যবংশীয় রাজপুত। একসময় তিনি পুরীতে তীর্থ করতে এসেছিলেন, তবে এই অঞ্চল দিয়ে যাওয়ার সময় তিনি স্থানীয় দুটি জনজাতির দুজন শিরোমণির সাথে শান্তিচুক্তি করেন। ফলস্বরূপ সন্তোষ পাল দুইদলের অন্তর্দ্বন্দ্বের সুযোগ নিয়ে শবরদের দ্বারা নতুন রাজা হিসেবে নির্বাচিত হন। Rajput Provinces of India - Pal Lahara (Princely State)   শাসকবর্গ   পাললহড়া রাজ্যের শাসকবর্গ নিজেদেরকে ধার রাজ্যের রাজা ভোজের উত্তরসূরী বলে দাবি করতেন। তিনি ছিলেন প্রাচীন রাজপুত পরামর বংশীয়। ব্রিটিশদের দ্বারা তারা রাজা উপাধিতে ভূষিত হতেন।  .... - ....            বলভদ্র পাল  .... - ....            কন্দ্রুপ পাল  .... - ....            জগন্নাথ পাল .... - ১৭৭৮            মান্ধাতা পাল  ১৭৭৮ - ১৭৮৩            মুনি পাল ১৭৮৩ - ১৮১৫            অর্ণপুরা (স্ত্রী) ১৮১৫ - ১৮২৫            নন্দ পাল  ১৮২৫ - ১৮৫৯            বৈদ্যনাথ পাল ১৮৫৯ - ১৮৭৪            চক্রধর পাল (১৮৬৮ খ্রিস্টাব্দ থেকে নিজশৈলীতে রায় বাহাদুর ব্যবহার)   রাজা    ১৮৭৪ - ৩০ আগস্ট ১৮৮৮                চক্রধর পাল  ৩০ আগস্ট ১৮৮৮ – ৩০ জুলাই ১৯১২  দ্যূতিকৃষ্ণ পাল  ৩০ আগস্ট ১৮৮৮ - ১৯০৮        .... -রাজপ্রতিনিধি  ১৯১১ - ১৮ এপ্রিল ১৯১৩         .... -রাজপ্রতিনিধি  ১৮ এপ্রিল ১৯১৩ – ১৫ আগস্ট ১৯৪৭  শরৎচন্দ্র মুনিপাল  ১৮ এপ্রিল ১৯১৩ - ১৯২৫         .... -রাজপ্রতিনিধি ভারতের দেশীয় রাজ্য কে-জেড  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:অনুগুল জেলা
জারিরি মাযহাব হল একটি স্বল্পায়ু সুন্নি ফিকহী মাযহাব যা বাগদাদে নবম ও দশম শতাব্দীতে পারসিক মুসলিম ফকীহ ইমাম তাবারির রচনাকর্ম থেকে উদ্ভূত হয়। যদিও উক্ত মাযহাব শেষ পর্যন্ত বিলুপ্ত হয়ে যায়, তবে ইমাম তাবারির মৃত্যুর পর দুই শতাব্দী ধরে এটি সুন্নি উলামাদের মাঝে সাড়ম্বর অবস্থান করে।   নীতিমালা (উসুল)  অক্সফোর্ড বিশ্ববিদ্যালয়ের প্রভাষক ক্রিস্টোফার মেলচার্ট বলেন, জারিরি মাযহাব ছিল শাফিয়ি মাযহাবের মতই একটি আধা-যুক্তিপক্ষীয় মাযহাব।ক্রিস্টোফার মেলচার্ট, দ্য ফর্মেশন অব দ্যা সুন্নি স্কুলস অফ ল', 9th-10th সেঞ্চুরি, পৃ. ৬৯-৭০, ৭৪-৭৬, ৮০ ও ৮৩-৮৬। Studies in Islamic Law and Society, Vol. 4 থেকে গৃহীত, লেইডেন: ব্রিল পাবলিশার্স, ১৯৯৭। তবে শাফিয়ির পাশাপাশি জাহিরি মাযহাবের সাথেও এর বৈশিষ্ট্যগুলির মিল রয়েছে।স্টুয়ার্ট, তাবারী, পৃ. ৩৩৯. ইমাম তাবারির ব্যাপারে বলা হয়, তিনি ছিলেন কঠোর পুস্তকাধারপ্রবণ, তবে তা একটি সীমিত সময়ের মধ্যে থেকে। ইমাম দাউদ আল-জাহিরির মতো তিনিও ঐতিহাসিকভাবে ইজমাকে সীমাবদ্ধের পক্ষে ঝুঁকে পড়েন। তার নিকট ইজমার সংজ্ঞা ছিল এমন অধিক রেওয়ায়েতের সিলসিলা (পরম্পরা) যা প্রচুর সিকাহ রাবীগণ বর্ণনা করেছেন যে, অমুক ব্যাপারে সাহাবায়ে কিরামের সর্বসম্মতি পাওয়া গিয়েছে। দাউদ আল-জাহিরির মতো তিনিও মনে করতেন যে, ইজমা হতে হলে তাকে অবশ্যই একটি নসবিশিষ্ট হতে হবে এবং ফিকহী কিয়াসের উপর ভিত্তি করে ইজমা করা যাবে না।ডেভিন জে স্টুয়ার্ট, "মুহাম্মদ বিন জারির আল-তাবারি'স আল-বায়ান আন উসুল আল-আহকাম এন্ড দ্য জনরা অফ উসুল আল-ফিকহ ইন নাইন্থ সেঞ্চুরী বাগদাদ," পৃ. ৩৩৯। Abbasid Studies: Occasional Papers of the School of Abbasid Studies থেকে গৃহীত, ক্যাম্ব্রিজ, ৬-১০ জানুয়ারী ২০০২। সম্পাদনা: জেমস মন্টগোমারী লেউভেন: পিটার্স পাবলিশার্স এন্ড দ্য ডেভেলপমেন্ট অফ অরিয়েন্টাল স্টাডিজ, ২০০৪। তার বৃহৎ কর্মগুলিতে তিনি মূলত সে যুগে বিদ্যমান লিখিত কর্মসমূহ ও রেওয়ায়েতের উপর নির্ভর ছিলেন। এবং উৎস উদ্ধৃত করার পর তার নিকট যা সবচেয়ে গ্রহণযোগ্য বলে মনে করতেন, তা-ই রায় হিসেবে প্রদান করতেন। তবে সমসাময়িকদের সাথে তার সবচেয়ে উল্লেখযোগ্য পার্থক্য ছিল ইজতিহাদের ক্ষেত্রে গুরুত্বারোপ এবং বিচারে স্বাধীন চর্চা বিষয়ে। তার এসব চিন্তাকর্ম ইতিহাসের অনেক প্রভাবশালী ফুকাহায়ে কেরাম গ্রহণ করেছেন যারা নিজেরাই মুজতাহিদ (যারা জ্ঞানের সুবিশালতার কারণে নিজস্ব মাযহাব প্রবক্ত করার অনুমতি প্রাপ্ত হয়েছেন) পর্যায়ে পৌঁছে ছিলেন; যেমন ইবনে হাজম, বুখারি, ইবনে তাইমিয়া, ইবনে কাসির,  এবং জাহিরি মাযহাবের উলামাগণ।  জারিরি মাযহাব বেশিরভাগই রায়-ফতোয়া ইমাম আজম আবু হানিফার হানাফি মাযহাবের সাথে সাংঘর্ষিক ছিল। তাদের সাথে হানাফী মাযহাবের সাথে ইসতিহসান বিষয়ে বিরোধ দেখা যায়। জারিরি মাযহাবে ইস্তিহসানের কঠোর নিন্দা করে।   তথ্যসূত্র   বিষয়শ্রেণী:মাযহাব বিষয়শ্রেণী:মুহাম্মদ বিন জাফর আল-তাবারী
মুহাম্মাদ আরাবী (), () হলো উর্দু ভাষার একটি বহুল প্রচলিত ও জনপ্রিয় গ্রন্থ। ইসলামের নবী মুহাম্মাদের সীরাত ও জীবনী নিয়ে উপমহাদেশের সমসাময়িক লেখকদের মধ্যে মাওলানা ইনায়তুল্লাহ সুবহানী এই বইটি একটি গুরুত্বপূর্ণ স্থান দখল করেছে। লেখক সীরাত লেখার একটি অনন্য রচনাশৈলী রপ্ত করে বইটি লিখেছেন। বইটি ভারত ও পাকিস্তান ও বাংলাদেশে খুবই পরিচিত ও সমাদৃত হয়েছে।   বিষয়বস্তু  এই বইটি এক অত্যন্ত প্রেরণাদায়ক ও আত্মোপলব্ধিমূলক ও তাযকিরাহধর্মী ভাষায় রচিত হয়েছে। এতে মোট ১৪টি বিস্তারিত অধ্যায় অন্তর্ভুক্ত, যেগুলোর শিরোনামগুলো অত্যন্ত হৃদয়স্পর্শী এবং আবেগ ও অনুভূতিতে পরিপূর্ণ। বইয়ের সমস্ত অধ্যায়ের মধ্যে কিছু আলোচিত অধ্যায় হলো।   হুন্দি আয়ে সেহর প্যাদা (ভোরের আলো উদিত হয়)   করনেঁ উবহারতী হ্যাঁয় (রশ্মিরা জেগে ওঠে)   খুদা কি আওয়াজ (আল্লাহর আহ্বান)   পেহলি পুকার (প্রথম ডাক)   তুফানী কাশমকশ (ঝঞ্ঝার সংঘর্ষ)   নাযুক মারহালায়ে কা কাফিলা বানতা গয়া (সংকটকালে কাফেলা গঠিত হয়)   দাওয়াতে হক তলোয়ারোঁ কে ছাঁও মে (তলোয়ারের ছায়ায় সত্যের আহ্বান)  বইটির রচনাশৈলী, হৃদয়গ্রাহীতা এবং ভাবগাম্ভীর্য একে সীরাতের সাহিত্যে একটি অনন্য সংযোজন করে তুলেছে। বইটি লেখার মধ্যে বিখ্যাত দার্শনিক জালালুদ্দিন রুমির জীবনী লেখার এক অনন্য স্টাইল রয়েছে।   আরো দেখুন   উসওয়ায়ে রাসূলে আকরাম  কাশফুদ দুজা বিঝামালিহি  খুতবাতে মাদ্রাজ   তথ্যসূত্র    বহিঃসংযোগ   মিল্লাত.কম ওয়েবসাইটে মুহাম্মাদ আরাবী  বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:উর্দু ভাষার সাহিত্য বিষয়শ্রেণী:উর্দু ভাষার বই বিষয়শ্রেণী:উর্দু ভাষায় মুহাম্মাদের জীবনীগ্রন্থ
ছবি মিত্তল (; জন্ম: ৪ সেপ্টেম্বর ১৯৮০) একজন ভারতীয় অভিনেত্রী, যিনি প্রধানত হিন্দি টেলিভিশন ধারাবাহিকে কাজ করেন। তিনি তুমহারি দিশা, বন্দিনী, এক চুটকি আসমান, কৃষ্ণদাসী,  এক বিবাহ... অ্যায়সা ভি সহ বিভিন্ন টেলিভিশন ধারাবাহিক ও চলচ্চিত্রে অভিনয় করেছেন। তিনি তার স্বামীর সাথে শিটি আইডিয়াস ট্রেন্ডিং (এসআইটি) নামে একটি ডিজিটাল প্রযোজনা সংস্থা প্রতিষ্ঠা করেছেন।   ব্যক্তিগত জীবন  ছবি মিত্তল দিল্লির পুসা রোডের স্প্রিংডেলস স্কুলে পড়াশোনা করেছিলেন। তিনি ২০০৪ সালে পরিচালক মোহিত হোসেনকে বিয়ে করেন। ছবি মিত্তল একজন হিন্দু, কিন্তু তার স্বামী মুসলিম। প্রথমে তার বাবা-মা তাদের বিয়েতে রাজি না হলেও পরবর্তীতে রাজি হন। এই দম্পতির দুইজন সন্তান রয়েছে। এক কন্যা আরিজা এবং এক পুত্র আরহাম।  ২০২২ সালের ২৫ এপ্রিল ছবি মিত্তলের স্তন ক্যান্সার ধরা পড়ে। পরে তিনি স্তন ক্যান্সার অপসারণের অস্ত্রোপচার করান। ক্যান্সারের পরে তার কস্টোকন্ড্রাইটিস ধরা পড়ে।   চলচ্চিত্রের তালিকা   বছর  চলচ্চিত্র  ভূমিকা  টীকাসূত্র ২০০৭ ক্যায়সে কাহেঁ... ট্যারোট কার্ড রিডার  ২০০৮ এক বিবাহ... অ্যায়সা ভি নাতাশা এ. শ্রীবাস্তব ২০০৯ পাল পাল দিল কে সাত ২০১৯ রক্ষক শর্ট ফিল্ম; লেখিকা   টেলিভিশন   বছর  অনুষ্ঠান  ভূমিকা  টীকাRef. ২০০৪-২০০৬ তুমহারি দিশা দিশা ভোঁসলে সেহগাল ২০০৬ বিরাসাত নিক্কি টুইঙ্কল বিউটি পার্লার ২০০৬-২০০৮ ঘর কি লক্ষ্মী বেটিয়াঁ প্রীতি ২০০৭ তিনি বহুরানিয়াঁ এডভোকেট কনিকা বাজপেয়ী  ২০০৭-২০০৮ নাগিন আস্থা ২০০৮ শশশশ...কোই হ্যায় সুনয়না/ উর্মিলা/ সঞ্জনা পর্বভিত্তিক ভূমিকা ২০০৯ বন্দিনি সুভদ্রা মহিয়াবংশী/অনামিকা দেশাই ২০১০ এক চুটকি আসমান হিমাঙ্গী আগাশে আদালত ড. অমৃতা বক্সী পর্বভিত্তিক উপস্থিতি ২০১৬ কৃষ্ণদাসী তুলসী চিমা ২০১৮ লাল ইশক বিদ্যা পর্ব: "কারিব"   ওয়েব সিরিজ   বছর  শিরোনাম  ভূমিকা সূত্র ২০১৫-২০১৬ ম্যান... দ্য রিয়্যাল ভিক্টিমস শালিনি  ২০১৭-২০১৮ দ্য ব্যাটার হাফ রোহিনী   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:গুরুগ্রামের ব্যক্তি বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হরিয়ানার অভিনেত্রী
সৈয়দ জালালউদ্দিন হাশেমী  (১৮৯৪ - ৯ জানুয়ারি ১৯৪৭) হলেন একজন বাঙালি রাজনীতিবিদ। তিনি রাজনৈতিক অনেক পদে অধিস্তান করেছেন; তার মধ্যে কলকাতা কর্পোরেশনের নির্বাচিত কাউন্সিলর, বঙ্গীয় আইনসভার সদস্য, ডেপুটি স্পিকার, ভারপ্রাপ্ত স্পিকার অন্যতম। কৃষক প্রজা পার্টির জন্মলগ্ন থেকেই তিনি এ দলের সঙ্গে সম্পৃক্ত ছিলেন।   প্রারম্ভিক জীবন  হাশেমী ১৮৯৪ সালে তৎকালীন ব্রিটিশ ভারতের খুলনা জেলার সাতক্ষীরা মহকুমার তেতুলিয়া গ্রামে জন্মগ্রহণ করেন। তিনি ছিলেন একজন স্ব-শিক্ষিত ব্যক্তি। তার পিতার নাম মৌলভী সৈয়দ আলম শাহ যিনি ভারতের উত্তর পশ্চিম সীমান্ত প্রদেশের হাজারা জেলার বাফা গ্রামের বাসিন্দা ছিলেন। ঊনবিংশ শতাব্দীর গোড়ার দিকে  তিনি তেঁতুলিয়া গ্রামে এসে বসতি স্থাপন করেন তেতুলিয়া জমিদারদের নির্মিত মসজিদের ইমাম নিযুক্ত হন। তার ছেলে  প্রয়াত সৈয়দ  কামাল বখত সাকী সাতক্ষীরার তালা কলারোয়া আসনের সাবেক সংসদ সদস্য ও সাতক্ষীরা জেলা আওয়ামী লীগের সাবেক সভাপতি।   রাজনৈতিক জীবন বঙ্গীয় প্রাদেশিক কংগ্রেস কমিটির সদস্য হাশেমী কৃষকশ্রেণীর স্বার্থ রক্ষায় আত্মনিয়োগ করেন এবং তাদের অধিকার আদায় ও কল্যাণের লক্ষ্যে সংগ্রাম করে একজন অবিসংবাদিত নেতায় পরিণত হন।  ১৯২৯ সালে খুলনার মুসলিম নির্বাচনী এলাকা থেকে স্বরাজ্য দলের সমর্থনে হাশেমী বঙ্গীয় আইনসভার সদস্য নির্বাচিত হন ও আইনসভার ডেপুটি স্পিকার নির্বাচিত হন। ১৯৩৭ সালের সাধারণ নির্বাচনে সাতক্ষীরা পল্লী মুসলিম নির্বাচনী এলাকা থেকে কৃষক প্রজা পার্টির প্রার্থী হিসেবে তিনি নির্বাচনে জয়লাভ করেন। ১৯৪২ সালের ফেব্রুয়ারি মাসে জালালউদ্দিন হাশেমী প্রগ্রেসিভ কোয়ালিশন পার্টির প্রার্থী হিসেবে এবং কংগ্রেসের সমর্থনে বঙ্গীয় আইনসভার ডেপুটি স্পিকার নির্বাচিত হন ও ১৯৪২ সালের ২৭ এপ্রিল ভারপ্রাপ্ত স্পিকার নিয়োগ করা হয়। ১৯৩৬-৩৭ এবং ১৯৩৯-৪০ সালে জালালউদ্দিন হাশেমী কলকাতা কর্পোরেশনের নির্বাচিত কাউন্সিলর ছিলেন। তবে, ১৯৪৬ সালে তিনি তার নিজ নির্বাচনী এলাকা সাতক্ষীরা থেকে কংগ্রেসের প্রার্থী হিসেবে নির্বাচনে প্রতিদ্বন্দ্বিতা করে হেরে যান।   মৃত্যু  তিনি ১৯৪৭ সালের ৯ জানুয়ারি কলকাতার করায়া রোডে নিজ বাসভবনে মৃত্যুবরণ করেন।   আরও দেখুন   বঙ্গীয় আইনসভা;  কৃষক প্রজা পার্টি।   তথ্যসূত্র    বহিঃসংযোগ   বিষয়শ্রেণী:১৮৯৪-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:বঙ্গীয় আইনসভার সদস্য বিষয়শ্রেণী:সাতক্ষীরার ব্যক্তিত্ব বিষয়শ্রেণী:বাঙালি মুসলিম
কিউ হচ্ছে ২০১১ সালে মুক্তিপ্রাপ্ত একটি ফরাসি যৌনউত্তেজক চলচ্চিত্র যেটি পরিচালনা করেছিলেন লরেন্ট বোহনিক। চলচ্চিত্রটি যুক্তরাষ্ট্রে ডিজায়ার নামে মুক্তি দেওয়া হয়। কাহিনী ফ্রান্সের চেগ শহরে অর্থনৈতিক মন্দা চলছে। পুরুষেরা নারীসঙ্গ পাচ্ছেনা। হঠাৎ কিছু পুরুষ কেকিল নামের একটি নারীর দেখা পায়। এই কেকিল এক কামুক নারী। কেকিলের বয়স ২০ বছর। তার পিতা মারা গিয়েছে। সে বিভিন্ন চেনা এবং অচেনা পুরুষের সঙ্গে দৈহিকমিলন করতে চায়। ক্যান্স নামের একটা ছেলে হচ্ছে কেকিলের প্রেমিক এবং একজন ছোটোখাটো অপরাধী। ছেলেটা কেকিলের যৌনচাহিদা মেটাতে পারেনা ঠিকমত। ম্যাট হচ্ছেন একজন গাড়ির মেকানিক যার প্রেমিকার নাম হচ্ছে এলিস যে তার সঙ্গে যৌনমিলন করতে চায়না। কেকিল তার বন্ধুদের উপদেশ দেয় কীভাবে নারী এবং পুরুষদেরকে যৌনআনন্দ দিতে হয় এবং কীভাবে দিতে হয়না। কেকিল ক্যান্স, ম্যাট এবং এলিসের সঙ্গে সমকাম করেও প্রকৃত যৌনসুখ না পেয়ে অন্য উপায় খোঁজে।  চরিত্র ডেবোরাহ রেভি - কেকিল হেলেন যিমার - এলিস গোয়ান ডিডি - ম্যাট জনি এমারো - ক্যান্স জন লিবারেউ - মানু জ্যাঁ-ফ্রাঁসোয়া গ্যালোট - পেরে ডি'এলিস ব্রিস ফরনিয়ার - মরিস তথ্যসূত্র  বহিঃসংযোগ  বিষয়শ্রেণী:২০১১-এর চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:আদিরসাত্মক চলচ্চিত্র বিষয়শ্রেণী:ফরাসি আদিরসাত্মক চলচ্চিত্র বিষয়শ্রেণী:চলচ্চিত্রে নগ্নতা বিষয়শ্রেণী:ফরাসি আদিরসাত্মক নাট্য চলচ্চিত্র বিষয়শ্রেণী:চলচ্চিত্রে নারী উভকামিতা বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র
জোড়াসাঁকো বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি কলুটোলা (বিধানসভা কেন্দ্রে) বিলুপ্তির বিষয়ে তথ্য অন্তর্ভুক্ত করা হয়েছে।   এলাকা  সীমানা পুনর্নির্ধারণ কমিশনের নির্দেশিকা অনুযায়ী, ১৬৫ নং জোড়াসাঁকো বিধানসভা কেন্দ্রটি কলকাতা পৌরসংস্থার ২২, ২৩, ২৫, ২৭, এবং ৩৭ থেকে ৪৩ নং ওয়ার্ডগুলি নিয়ে গঠিত।  জোড়াসাঁকো বিধানসভা কেন্দ্র ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল। বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১জোড়াসাঁকোঅমরেন্দ্রনাথ বসুফরওয়ার্ড ব্লক (এমজি) কলুটোলাআনন্দীলাল পোদ্দারভারতীয় জাতীয় কংগ্রেস ১৯৫৭জোড়াসাঁকোআনন্দীলাল পোদ্দারভারতীয় জাতীয় কংগ্রেস১৯৬২বদ্রী প্রসাদ পোদ্দারভারতীয় জাতীয় কংগ্রেস১৯৬৭আর.কে. পোদ্দারভারতীয় জাতীয় কংগ্রেস১৯৬৯দেবকীনন্দন পোদ্দারভারতীয় জাতীয় কংগ্রেস ১৯৭১দেবকীনন্দন পোদ্দারভারতীয় জাতীয় কংগ্রেস ১৯৭২দেবকীনন্দন পোদ্দারভারতীয় জাতীয় কংগ্রেস ১৯৭৭বিষ্ণুকান্তি শাস্ত্রীজনতা পার্টি১৯৮২দেবকীনন্দন পোদ্দারভারতীয় জাতীয় কংগ্রেস ১৯৮৭দেবকীনন্দন পোদ্দারভারতীয় জাতীয় কংগ্রেস ১৯৯১দেবকীনন্দন পোদ্দারভারতীয় জাতীয় কংগ্রেস ১৯৯৬দেবকীনন্দন পোদ্দারভারতীয় জাতীয় কংগ্রেস ২০০১সত্যনারায়ণ বাজাজসর্বভারতীয় তৃণমূল কংগ্রেস২০০৬দীনেশ বাজাজসর্বভারতীয় তৃণমূল কংগ্রেস২০১১ স্মিতা বক্সী সর্বভারতীয় তৃণমূল কংগ্রেস ২০১৬স্মিতা বক্সীসর্বভারতীয় তৃণমূল কংগ্রেস    নির্বাচনী ফলাফল  ২০১৬ ২০১৬ সালের নির্বাচনে, এআইটিএমসি'র স্মিতা বক্সী তার নিকটতম প্রতিদ্বন্দ্বী বিজেপি'র রাহুল সিনহাকে পরাজিত করেন।  ২০১১ ২০১১ সালের নির্বাচনে, তৃণমূল কংগ্রেসের স্মিতা বক্সী তার নিকটতম প্রতিদ্বন্দ্বী সিপিআই (এম) -এর জানকী সিংকে পরাজিত করেন।                 ১৯৭৭-২০০৬  ২০০৬ সালের বিধানসভা নির্বাচনে তৃণমূল কংগ্রেসের দীনেশ বাজাজ এই কেন্দ্র থেকে ফরওয়ার্ড ব্লকের শ্যামসুন্দর গুপ্তাকে পরাজিত করেন। ২০০১ সালের নির্বাচনে তৃণমূল কংগ্রেসের সত্যনারায়ণ বাজাজ ফরওয়ার্ড ব্লকের শ্যামসুন্দর গুপ্তাকে পরাজিত করেন। জাতীয় কংগ্রেসের দেবকীনন্দন পোদ্দার ১৯৯৬ সালে ফরওয়ার্ড ব্লকের সত্যনারায়ণ বাজাজকে, ১৯৯১ ও ১৯৮৭ সালে ফরওয়ার্ড ব্লকের সুকুমার দাসকে, এবং ১৯৮২ সালে ফরওয়ার্ড ব্লকের শ্যামসুন্দর গুপ্তাকে পরাজিত করেন। ১৯৭৭ সালে জনতা পার্টির বিষ্ণুকান্ত শাস্ত্রী জাতীয় কংগ্রেসের দেবকীনন্দন পোদ্দারকে পরাজিত করেছিলেন।   ১৯৫১-১৯৭৭  জাতীয় কংগ্রেসের দেবকীনন্দন পোদ্দার ১৯৭২, ১৯৭১ ও ১৯৬৯ সালে এই কেন্দ্র থেকে জয়লাভ করেছিলেন। ১৯৬৭ সালে জিতেছিলেন কংগ্রেসেরই আর. কে. পোদ্দার। ১৯৬২ সালের নির্বাচনে জয়লাভ করেন কংগ্রেসের বদ্রীপ্রসাদ পোদ্দার। ১৯৫৭ সালের নির্বাচনে জয়লাভ করেন কংগ্রেসের আনন্দীলাল পোদ্দার। ১৯৫১ সালে ভারতের প্রথম নির্বাচনে এই বিধানসভা কেন্দ্র থাকে জয়লাভ করেছিলেন ফরওয়ার্ড ব্লক (এমজি)-এর অমরেন্দ্রনাথ বসু।   কলুটোলা বিধানসভা কেন্দ্র  অতীতে জোড়াসাঁকোর পাশে কলুটোলা নামে আরও একটি বিধানসভা কেন্দ্র ছিল। ১৯৫১ সালে এই কেন্দ্র থেকে জয়লাভ করেন কংগ্রেসের আনন্দীলাল পোদ্দার। কেন্দ্রটি এরপর জোড়াসাঁকোর অন্তর্ভুক্ত হয়।   পাদটীকা   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:কলকাতা জেলা বিষয়শ্রেণী:কলকাতা জেলার রাজনীতি
মাহমুদুল হক বাংলাদেশ সুপ্রিম কোর্টের হাইকোর্ট বিভাগের একজন বিচারপতি।    জীবনের প্রথমার্ধ  হক ১৯৫৮ সালের ১৩ ডিসেম্বর জন্মগ্রহণ করেন। তিনি চট্টগ্রাম বিশ্ববিদ্যালয় থেকে আইনে স্নাতক এবং স্নাতকোত্তর করেছেন।   কর্মজীবন  হক ২৬ সেপ্টেম্বর ১৯৮৪ সালে জেলা আদালতে এবং ৮ জানুয়ারী ১৯৮৭ সালে হাইকোর্ট বিভাগে আইনজীবী হন।  ১৪ জুন ২০১২ তারিখে, হককে হাইকোর্ট বিভাগের অতিরিক্ত বিচারপতি নিযুক্ত করা হয়। সেপ্টেম্বরে, হক ও বিচারপতি এমআর হাসান ওরিয়ন গ্রুপের চেয়ারম্যান ওবায়দুল করিমের বিরুদ্ধে একটি দুর্নীতির মামলা খারিজ করে দেন, যেখানে তার বিরুদ্ধে গুলিস্তান-যাত্রাবাড়ী ফ্লাইওভারের চুক্তি পাওয়ার জন্য সাবেক প্রধানমন্ত্রী খালেদা জিয়াকে ঘুষ দেওয়ার অভিযোগ ছিল।  ২০১৩ সালের মার্চ মাসে, হক ও বিচারপতি শামছুদ্দিন চৌধুরী মানিক ১১টি দুর্নীতির মামলায় হলমার্ক-সোনালী ব্যাংক ঋণ কেলেঙ্কারি চেয়ারম্যানের জামিন আবেদন প্রত্যাখ্যান করেন। এছাড়া কেলেঙ্কারির সঙ্গে জড়িত হল-মার্ক গ্রুপ ও সোনালী ব্যাংকের কর্মকর্তাদের গ্রেপ্তারের নির্দেশ দিয়েছেন আদালত। হক এবং বিচারপতি এএইচএম শামসুদ্দিন চৌধুরী মানিক বাংলাদেশ জামায়াতে ইসলামীর কর্মীদের আটক করার নির্দেশ দিয়েছেন যারা আওয়ামী লীগকে সমর্থন করার জন্য "ইহুদি" বলে অভিযোগ এনে জোরপূর্বক আওয়ামী লীগ কর্মীদের ধর্মান্তরিত করেছিল।  দিনাজপুর জেলায় বাংলাদেশ জামায়াতে ইসলামীর কর্মীরা আওয়ামী লীগ কর্মীদের অপহরণ করে এবং একটি মসজিদে ইসলাম ধর্ম গ্রহণের মাধ্যমে জোরপূর্বক বাংলাদেশ জামায়াতে ইসলামীর প্রতি আনুগত্যের অঙ্গীকার করে। হক এবং বিচারপতি এএইচএম শামসুদ্দিন চৌধুরী মানিক বাংলাদেশ জাতীয়তাবাদী দল এবং বাংলাদেশ জামায়াতে ইসলামী কর্মীদের দ্বারা ধর্মীয় সংখ্যালঘুদের লক্ষ্যবস্তু হামলা থেকে রক্ষা করতে সরকারকে নির্দেশ দেন। বাঁশখালী উপজেলায় হিন্দুদের বাড়ি-মন্দিরে হামলার ঘটনায় জড়িতদের গ্রেপ্তারের নির্দেশ দিয়েছেন আদালত।  রাষ্ট্রপতি আবদুল হামিদ অন্য চার বিচারপতির সঙ্গে ২০১৪ সালের জুন মাসে হককে হাইকোর্ট বিভাগের স্থায়ী বিচারপতি হিসেবে নিয়োগ দেন।  একই সঙ্গে বিচারপতি হওয়া বিচারপতি এ. বি.এম. আলতাফ হোসেনকে স্থায়ী না করার সিদ্ধান্ত নিয়েছে সরকার।  ২০১৬ সালের মার্চ মাসে, হক ও বিচারপতি মো. রুহুল কুদ্দুস বাংলাদেশ জাতীয়তাবাদী দলের ভাইস-চেয়ারম্যান তারেক রহমানের বিরুদ্ধে দুর্নীতি মামলার বিরুদ্ধে চারটি পিটিশন খারিজ করে দিয়ে মামলাটি এগিয়ে যাওয়ার পথ পরিষ্কার করেন। ২০০৬ সালে বসুন্ধরা গ্রুপের পরিচালক হুমায়ুন কবির সাব্বিরের মৃত্যুর ঘটনায় আসামিদের রক্ষা করতে ঘুষ নেওয়ার অভিযোগ ওঠে তারেক রহমানের বিরুদ্ধে।  ২০১৭ সালের এপ্রিলে, হক এবং বিচারপতি ফারাহ মাহবুব পাঁচ আসামির ক্যাডেট পোলেনকে হত্যা মামলা স্থগিত করার আবেদন প্রত্যাখ্যান করেছিলেন।   তথ্যসূত্র   বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৮-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
ভেনেজুয়েলা প্রথম অলিম্পিক গেমসে অংশগ্রহণ করে ১৯৪৮ সালে এবং তারপর থেকে সকল গ্রীষ্মকালীন অলিম্পিক গেমসে অংশগ্রহণ করেছে। এছাড়া ভেনেজুয়েলা শীতকালীন অলিম্পিক গেমসে ১৯৯৮ সাল থেকে অংশগ্রহণ করে আসছে, যা গ্রীষ্মকালীন অলিম্পিকে অভিষেকের ৫০ বছর পর।  ভেনেজুয়েলার ক্রীড়াবিদগণ ২টি স্বর্ণ সহ মোট ১২টি পদক জিতেছে। সবচেয়ে বেশি পদক জিতেছে মুষ্টিযুদ্ধে (সর্ব্বোচ ৫টি)।  ভেনেজুয়েলার জাতীয় অলিম্পিক কমিটি ১৯৩২ সালে গঠিত হয়।   পদক তালিকা    গেমস অনুযায়ী পদক  গেমসক্রীড়াবিদস্বর্ণ রৌপ্য ব্রোঞ্জ মোটঅব.   1  0  0  0  0  –   38  0  0  1  1  43   19  0  0  0  0  –   17  0  0  1  1  44   16  0  0  0  0  –   36  1  0  0  1  30   26  0  0  0  0  –   36  0  1  0  1  35   48  0  1  0  1  33   26  0  0  3  3  41   18  0  0  0  0 –   36  0  0  0  0  –   39  0  0  0  0  –   51  0  0  0  0  –   48  0  0  2  2  68   110  0  0  1  1  86   69  1  0  0  1  54 সর্বমোট  618  2  2  8  12  84   শীতকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.   ১  0  0  0  0  –   ৪  0  0  0  0  –   ১  0  0  0  0  –   অংশগ্রহণ করেনি   ১  0  0  0  0  –সর্বমোট  ৭  0  0  0  0  –   ক্রীড়া অনুযায়ী পদক     1  2  2  5   1  0  0  1   0  0  2  2   0  0  1  1   0  0  1  1   0  0  1  1   0  0  1  1 সর্বমোট  ২  ২  ৮  ১২   বহিঃসংযোগ
thumb|220px|ঘোল, পুরনো ঢাকাতে ইফতারিতে জনপ্রিয় পানীয়  ঘোল বা মাঠা হচ্ছে ছানার জল যা বিভিন্ন দেশে একটি উপাদেয় পানীয় হিসেবে পরিচিত। দুধ হতে ছানা অপরাসরণের পর অবশিষ্ঠাংশই ঘোল নামে পরিচিত। এতে দুধের কেজিন প্রোটিন ভিন্ন আর সকল উপাদানই বিদ্যমান। বাংলাদেশের সিরাজগঞ্জের সলপ ইউনিয়নে তৈরি শত বছরের ঐতিহ্যবাহী সুস্বাদু ঘোল ও মাঠা সারা বাংলাদেশে বিখ্যাত। এতে কেজিন ছাড়া আর সকল উপাদানই বিদ্যমান। এটি মূলত পনির উৎপাদনের একটি প্রধান উপজাত।   উৎপাদন  দুধে খাদ্য উপযোগী অম্ল জাতীয় পদার্থ যেমন লেবুর রস প্রভৃতি যোগ করলেই দুধের কেজিন প্রোটিন জমাট বেঁধে যায়। জমাট বাঁধা অংশটুকুই ছানা হিসেবে পনির তৈরির জন্য অপসারণ করা হয়। অবশিষ্ট তরল পদার্থই ঘোল। প্রাকৃতিক ভাবে দুধ রেখে দিলে এতে ল্যাকটিক এসিড উৎপাদনকারী ব্যাক্টেরিয়া সংখ্যা বৃদ্ধি করে। এই জাতীয় ব্যাক্টেরিয়া দুধের শর্করা ব্যবহার করে ল্যাকটিক এসিড তৈরি করে যা দুধের অম্লত বাড়িয়ে দেয় (pH কমায়)দেয়। অম্লীয় মাধ্যমে দুধের কেজিন প্রোটিন জমাট বাধে। রয়ে যাওয়া তরল অংশই ঘোল।   পুষ্টিগুণ  পনির উৎপাদনের একটি উপজাত হলেও ঘোলে দুধের কেজিন ভিন্ন আর সকল উপাদানই বিদ্যমান। বিধায় এর পুষ্টিগুন অপরিসীম। তাছাড়া এটি পনিরের তুলনায় সস্তা। এছাড়াও শরীরের মেদ কমাতেও এটি সাহায্য করে। প্রতিদিন ঘোল (মাঠা) পানে শরীরের অতিরিক্ত মেদ হ্রাস পায়। এতে দুধের প্রোটিন থাকে না বলে যাদের দুধ পানে সমস্যা হয় তারা ঘোল পানে দুধের অন্যান্য প্রয়োজনিয় উপাদান পেতে পারেন।   অন্যান্য ব্যবহার  শুধু খাদ্য ছাড়াও ঘোলের আরও ভিন্ন ব্যবহার রয়েছে। ঘোলে দুধের শর্করা থাকে ফলে এটি ভিনেগার উৎপাদনের কাঁচামাল হিসেবে ব্যবহৃত হয়।এটি আমাদের শরীরের জন্যে খুবই উপকারি। এটি খেলে আমরা প্রয়োজনীয় শক্তি পাব।  আরও দেখুন   মাঠা   লাবাং  বোরহানি  তথ্যসূত্র  বিষয়শ্রেণী:পানীয় বিষয়শ্রেণী:উপজাত দ্রব্য বিষয়শ্রেণী:দুগ্ধজাত পণ্য বিষয়শ্রেণী:দুধ
কার্তিকেয় ২ হলো চাঁদু মন্ডেটি রচিত ও পরিচালিত। অভিষেক আগরওয়াল আর্টস ও পিপল মিডিয়া ফ্যাক্টরি দ্বারা প্রযোজিত ২০২২ সালের তেলুগু ভাষার অতিপ্রাকৃত রোমাঞ্চকর চলচ্চিত্র। এটি ২০১৪ সালের "কার্তিকেয়" চলচ্চিত্রের সিক্যুয়াল হিসেবে কাজ করে। এতে মুখ্য চরিত্রে অভিনয় করেছেন নিখিল সিদ্ধার্থ, অনুপমা পরমেশ্বরন ও অনুপম খের এছাড়াও পার্শ্ব চরিত্রে আরো অনেকে রয়েছে।  ২০১৭ সালে ছবিটি ঘোষণা করা হয়েছিল এবং ২০২১ সালের ফেব্রুয়ারিতে ভারত ও ইউরোপে ছবিটির প্রধান ফটোগ্রাফি শুরু হয়েছিল। ছবিটি ২০২২ সালের ১৩ আগস্ট প্রেক্ষাগৃহে মুক্তি পায়। ছবিটি সমালোচকদের কাছ থেকে ইতিবাচক প্রতিক্রিয়া পেয়েছে।   অভিনয়ে    নিখিল সিদ্ধার্থ – ডাঃ কার্তিকেয় "কার্তিক" কুমারস্বামীর  অনুপমা পরমেশ্বরন – মুগ্ধা  অনুপম খের – ধন্বন্তরী   শ্রীনিবাস রেড্ডি – সদানন্দ   হর্ষ চেমুডু – সুলেমান  আদিত্য মেনন – সান্তনু   প্রবীণ – কার্তিকের বন্ধু  সত্য – রবি, কার্তিকের বন্ধু   চরিত্রে তুলসী – কার্তিকের মা   সাউন্ডট্র্যাক  ছবির স্কোর ও সাউন্ডট্র্যাক অ্যালবামটি তৈরি করেছেন কালা ভৈরব । মিউজিক স্বত্ব অধিগ্রহণ করেছে জি মিউজিক কোম্পানি।   মুক্তি  ২০২২ সালের এপ্রিল মাসে ঘোষণা করা হয়েছিল যে ছবিটি ২২ জুলাই ২০২২-এ মুক্তি পেতে চলেছে। কিন্তু পরে থ্যাংক ইউ ছবির সাথে সংঘর্ষ এড়াতে ১২ আগস্ট ২০২২ -এ মুক্তির জন্য পিছিয়ে দেওয়া হয়। পরবর্তীতে আরেকটি তেলুগু চলচ্চিত্র, মাছেরলা নিয়োজকাভারগামের সাথে সংঘর্ষ এড়াতে এটিকে একদিন পিছিয়ে দেওয়া হয়। অবশেষে ছবিটি তেলুগু ভাষা সহ হিন্দি, কন্নড়, তামিল ও মালয়ালম ভাষায় ডাব করিয়ে ডাব সংস্করণ সহ ১৩ আগস্ট ২০২২ মুক্তি পায়।   ছবিটির স্যাটেলাইট রাইটস ও ডিজিটাল বন্টন অধিকার জি তেলুগু এবং জি৫-এর কাছে রয়েছে।    তথ্যসূত্র    বহিঃসংযোগ      বিষয়শ্রেণী:২০২২-এর জনপ্রিয় ভারতীয় চলচ্চিত্র বিষয়শ্রেণী:স্পেনে ধারণকৃত চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:গুজরাতে ধারণকৃত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:গ্রিসের পটভূমিতে চলচ্চিত্র বিষয়শ্রেণী:বিশাখাপত্তনমের পটভূমিতে চলচ্চিত্র
রিমা ভেস্টিবুলি হলো স্বরযন্ত্র গহ্বরের একটি স্থান।  এটি ভেস্টিবুলার লিগামেন্ট (ভেস্টিবুলার ভাঁজ যা শ্লেষ্মা ঝিল্লি দিয়ে আচ্ছাদিত থাকে। যা রিমা গ্লোটিডিস ভোকাল লিগামেন্টের (ভোকাল ভাঁজ একবার শ্লেষ্মা ঝিল্লি দিয়ে আচ্ছাদিত)ভাঁজগুলিকে আলাদা করে তৈরি হয়। এ স্থানকে মিথ্যা ভোকাল কর্ডের মধ্যবর্তী স্থান হিসাবে সংজ্ঞায়িত করা যেতে পারে।   আরও দেখুন  তথ্যসূত্র  বিষয়শ্রেণী:মানব মাথা ও গলা
সচ্চিদানন্দ নারায়ণ দেব ( – ২৭ ডিসেম্বর ২০১৯) ভারতের উড়িষ্যার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি উড়িষ্যা বিধানসভার একজন বিধায়ক ছিলেন।  জীবনী সচ্চিদানন্দ নারায়ণ দেব ১৯৭১ সালে চিকিটি থেকে উড়িষ্যা বিধানসভার বিধায়ক হিসেবে নির্বাচিত হয়েছিলেন। তিনি ১৯৭৪ সালেও চিকিটি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি চিকিটি বিধানসভা কেন্দ্রের বর্তমান বিধায়ক উষা দেবীর শ্বশুর।  সচ্চিদানন্দ নারায়ণ দেব ২০১৯ সালের ২৭ ডিসেম্বর ৯৮ বছর বয়সে প্রয়াত হন।  তথ্যসূত্র  বিষয়শ্রেণী:১৯২০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ বিষয়শ্রেণী:ওড়িশা বিধানসভার সদস্য ১৯৭১-১৯৭৩ বিষয়শ্রেণী:গঞ্জাম জেলার ব্যক্তি বিষয়শ্রেণী:ওড়িশা বিধানসভার সদস্য ১৯৭৪-১৯৭৭